બુલિયન બજારના એનાલિસ્ટના જણાવ્યા પ્રમાણે વૈશ્વિક બજારમાં સોનું ૧૧૦૦ની સપાટી તોડે તેવી શક્યતા વધુ જોવા મળી રહી છે. આ જોતાં સોના અને ચાંદીમાં વધુ ઘટાડો જોવાય તેવી હજુ પણ શક્યતાઓ છે. વૈશ્વિક બજારમાં સપ્તાહ દરમિયાન સોનામાં બે ટકાનો ઘટાડો જોવાઇ ચૂક્યો છે અને સળંગ છઠ્ઠું સપ્તાહ છે કે જેમાં ઘટાડાની ચાલ નોંધાઇ છે. નોટબંધી બાદ ઊભી થયેલી પરિસ્થિતિના કારણે ગ્રામીણ વિસ્તારમાંથી પણ ખરીદીનો તદ્દન અભાવ જોવા મળી રહ્યો છે. લોકો ડિસેમ્બર મહિના બાદ સરકારની નવી જાહેરાતની રાહ જોઇ રહ્યા છે. આ સંજોગોમાં સોનાના ભાવ ઘટ્યા હોવા છતાં લેવાલીનો અભાવ છે.